अपोलो में भी प्रधानमंत्री राहत कोष से इलाज की सुविधा मिले
सांसद लखनलाल साहू ने प्रधानमंत्री राष्ट्रीय राहत कोष के लिए चिन्हित निजी अस्पतालों की सूची में अपोलो हाॅस्पिटल को भी शामिल करने की मांग की है।
इस संबंध में उन्होंने प्रधानमंत्री नरंेद्र मोदी को पत्र लिखा है। पत्र में सांसद साहू ने कहा है कि प्रधानमंत्री राष्ट्रीय राहत कोष (पीएमएनआरएफ) से जरुरतमंद मरीजों को सहायता राशि दी जाती है। इस सहायता राशि से छत्तीसगढ़ के 3 निजी अस्पतालों में इलाज कराया जा सकता है। इसमें जेएलएन हाॅस्पिटल एंड रिसर्च सेंटर भिलाई, रामकृष्ण केयर हाॅस्पिटल रायपुर व बालाजी इंस्टीट्यूट ऑफ मेडिकल साइंस मोवा रायपुर शामिल है। राजधानी रायपुर के बाद न्यायधानी बिलासपुर प्रदेश का सबसे महत्वपूर्ण शहर है। यहां स्थित अपोलो हाॅस्पिटल में छत्तीसगढ़ ही नहीं बल्कि आसपास के राज्य मध्यप्रदेश, ओडीशा, झारखंड के मरीज इलाज कराने आते हैं। इस हाॅस्पिटल में पीएमएनआरएफ के लिए सूची में शामिल किए जाने पर छत्तीसगढ़ सहित आसपास के राज्यों के मरीजों को लाभ होगा।
सांसद साहू की अनुशंसा पर अब तक बिलासपुर लोकसभा क्षेत्र के विभिन्न मरीजों को पीएमएनआरएफ से लगभग 20 लाख रुपए की मदद मिल चुकी है।
bho_Deva hin_Deva hin_Deva hin_Deva